800 
305 
810 
820 
830 
335 
Flore und Blanceflor. 
s'il eust une nue espee, 
tost l’eust en son cuer boutee. 
n’en a nule, ce poise li. 
li rois li va criant merci, 
la roine tout ensement: 
mais n’i valent confortement, 
ne puet oublier Blanceflor. 
por li en pleure nuit et jor. 
Li rois mande un encanteor. 
ne sauoit on A icel jour 
nul millor trouer ne son per. 
tres bien faisoit home tranler; 
de la piere faisoit fromages. 
encanteres estoit moult sages: 
les bues faisoit en l’air voler, 
et les asnes faisoit harper. 
qui li donast xır deniers, 
sa teste trencast volentiers. 
5 tantost com il l’auoit trencie 
et ä home l’auoit baillie, 
demandoit lui “ai toi gabe: 
as tu ma teste?” “oil par de.” 
cou li respondoit li vilains: 
quant il regardoit en ses mains, 
trouoit u laisarde u culueure. 
par nigremance faisoit l’oeure. 
quant il ert en grant assanlee, 
de son nes issoit la fumee 
tele c’on nel peust veoir 
ne ja son estre aperceuoir. 
tantost com il voloit soufller, 
faisoit le palais alumer. 
cou lor ert vis que cou faisoit; 
moult les tenoit en grant destroit. 
lors veissies homes fuir 
hors del palais por aus garir. 
quant issent hors de la maison, 
lors se tienent por mal bricon; 
et quant regardoient arriere, 
ne veoient nule lumiere. 
por fol se tient li plus senes. 
arrier est cascuns retornes 
845 
850 
855 
860 
370 
875 
dedens la sale, qui ains ains. 
moines veoient et nonains. 
cascune none tient son moine 
sor son col, et un coutel torne. 
or le voient, et or nel voient; 
dont sorent bien que fol estoient, 
quant il criement encantement. 
li rois l’apele boinement. 
“Barbarin frere, un ju me fai. 
del mien volentiers te donrai.” 
cil dist “volentiers sans defois. 
se@s tres tout, et vous, dans rois, 
vous se@s tantost et isnel. 
ja verr@s venir un oisel.” 
li rois s’assist et l’oisiax vint. 
or entend@s k’en son bee tint. 
cou estoit une tourterele. 
en son bec tint une roelle. 
la roelle estoit un topace, 
qui plus estoit clere que glace; 
et si estoit XII pies lee. 
une ymage i auoit formee. 
d’or estoit, grant com un vilains. 
une harpe tint en ses mains, 
et harpe le lai d’Orphey: 
onques nus hom plus n’en oi 
et le montee et l’aualee. 
cil qui l’oent, moult lor agree. 
A tant es vous un cheualier. 
meruilleus saus sor son destrier. 
de cors n’auoit mie deus pies. 
de gambes ert si alongies, 
ass@s plus que toise et demie. 
lors cantoit clere melodie. 
"A grant meruelle lor plaisoit: 
Flores nul point n’i entendoit. 
tres tout mainent joie et baudor: 
Flores ne puet por Blanceflor. 
le ju ne pooit esgarder, 
hors du palais s’en va ester. 
tost en fist perceuoir le roi. 
“Barbarin frere, entent a moi. 
B2 
47 
